- USA har kalt sammen storjury i Assange-saken
Assanges britiske advokat Mark Stephens sier juryen er kalt sammen i byen Alexandria i delstaten Virginia, bare få kilometer utenfor Washington. Dersom dette stemmer, kan det være duket for at USA vil kreve Assange utlevert. Les også: Assange i isolasjon Først skal imidlertid saken der han er mistenkt for voldtekt og seksuelle overgrep mot to kvinner i Sverige, behandles. Assange sitter varetektsfengslet i Storbritannia etter at svenske myndigheter utstedte en internasjonal arrestordre på ham. Assange har avvist anklagene, og har sagt at han vil motsette seg utlevering til Sverige. Han har også sagt at han er skuffet over måten det «svenske rettssystemet er misbrukt» i saken. Les også: Advokat: - USA forbereder spionsiktelse mot Assange Tirsdag møter han i retten i London i det andre rettsmøtet, etter at dommeren i forrige uke avslo kausjon for australieren. Advokatene hans sa mandag at de igjen vil forsøke å få retten med på å løslate Assange mot kausjon tirsdag.
Julian Assanges advokat sier en amerikansk storjury allerede er kalt sammen for å undersøke om det er grunnlag for å ta ut tiltale mot WikiLeaks-gründeren.